**ТЕХНИЧЕСКИ СПЕЦИФИКАЦИИ**

Висшият съдебен съвет е реализирал проект за преустройство на съществуваща сграда и изграждане на пристройка към нея за нуждите на Районен съд, гр. Нова Загора. Строително-монтажните работи по реализирането на проекта са приключили, и предстои преместване на Районен съд гр. Нова Загора в реновираната сграда, находяща се в гр. Нова Загора, ул. „Александър Стамболийски“ № 1. За изпълнението на функциите на Районен съд гр. Нова Загора е необходимо помещенията, в които ще осъществяват своята дейност магистратите и служителите на съда да са оборудвани и обзаведени. Обстоятелството, че възложителя, в случая Районен съд гр. Нова Загора, не разполага със специалисти, които да определят интериорният дизайн и характеристиките на необходимите мебели от интериорното обзавеждане, обуславя необходимостта от възлагането на обществена поръчка, която в предмета си да включва дейностите по изготвяне на проект за интериорен дизайн, доставка и монтаж на оборудване и обзавеждане за Районен съд гр. Нова Загора.

**Изисквания към проекта за интериорен дизайн.**

**Основните групи обзавеждане и оборудване включват:**

1. Офис мебели за магистратите и служителите на Районен съд гр. Нова Загора.

2. Специфична мебел за съдебните зали.

**Брой помещения:**

1. Кабинет на председателя на Районен съд гр. Нова Загора.

2. Кабинети на магистратите – 3 кабинета.

3. Кабинети на държавни съдебни изпълнители – 2 кабинета.

4. Кабинет на съдия по вписванията.

5. Кабинет на административния секретар и системния администратор.

6. Кабинет счетоводство.

7. Помещение за деловодство, регистратура, Бюро Съдимост, архивар.

8. Помещение за архив.

9. Помещение за призовкарите.

10. Битова стая.

11. Съдебни зали – 2.

Минималното количество и видове мебели за обзавеждане на помещенията за изпълнение на функциите на Районен съд гр. Нова Загора, е както следва:

|  |  |  |
| --- | --- | --- |
| **Кратко описание на стоките** | **Единица мярка** | **Количество** |
| **Кабинет председател** | | |
| Бюро в комплект с помощна маса и подвижен контейнер с три чекмеджета | брой | 1 |
| Шкаф за документи, долната част затворена и гардероб (двоен) | брой | 1 |
| Диван - тройка естествена кожа | брой | 1 |
| Ниска маса | брой | 1 |
| Фотьойл - естествена кожа | брой | 2 |
| Шкафче допълнително | брой | 1 |
| **Кабинети магистрати** | | |
| Бюро в комплект с помощна маса и подвижен контейнер с три чекмеджета | брой | 3 |
| Шкаф за документи, долната част затворена и гардероб (единичен) | брой | 3 |
| Диван - двойка еко кожа | брой | 3 |
| Ниска маса | брой | 3 |
| **Кабинети Държавни съдебни изпълнители** | | |
| Бюро в комплект с помощна маса и подвижен контейнер с три чекмеджета |  | 2 |
| Шкаф за документи, долната част затворена и гардероб (двоен) |  | 1 |
| Диван - двойка еко кожа |  | 1 |
| Ниска маса |  | 1 |
| **Кабинет Съдия по вписванията** | | |
| Бюро в комплект с помощна маса и подвижен контейнер с три чекмеджета | брой | 1 |
| Шкаф за документи, долната част затворена и гардероб (единичен) | брой | 1 |
| Диван - двойка еко кожа | брой | 1 |
| Ниска маса | брой | 1 |
| **Кабинет Административен секретар и системен администратор** | | |
| Бюро в комплект с помощна маса и подвижен контейнер с три чекмеджета | брой | 2 |
| Офис стол с метална хромирана кръстачка, метални колелца с гумено покритие, подлакътници, газов амортисьор, висока облегалка с лумбална опора и механизъм за регулиране на наклона, широка седалка, качествена антистатична текстилна дамаска, с възможност за регулиране на височината на седалката | брой | 2 |
| Шкаф за документи - долната част затворена + единичен гардероб | брой | 1 |
| Диван двойка еко кожа | брой | 1 |
| Ниска маса | брой | 1 |
| **Счетоводство** | | |
| Бюро и подвижен контейнер с три чекмеджета | брой | 2 |
| Гардероб единичен | брой | 1 |
| Шкаф за документи | брой | 1 |
| Диван двойка еко кожа | брой | 1 |
| **Съдебни зали** | | |
| Катедра за тричленен съдийски състав | брой | 2 |
| Столове за съдебен състав, изработени от дърво | брой | 6 |
| Бюро секретар-протоколист и прокурор | брой | 4 |
| Дървен стол за съдебен секретар и прокурор | брой | 4 |
| Високи банки за страните с наклонен плот | брой | 4 |
| Банка полукръг за подсъдим | брой | 2 |
| Пейки за граждани от дърво с облегалки | брой | 14 |
| Пейки за граждани пред залите | брой | 2 |
| **Призовкари** | | |
| Бюро обикновено | брой | 2 |
| Шкаф за документи малък | брой | 1 |
| Гардероб единичен | брой | 1 |
| **Деловодство, регистратура, Бюро Съдимост, архивар** | | |
| Бюро с помощна секция и контейнер с три чекмеджета | брой | 7 |
| Офис стол обикновен | брой | 7 |
| Секционен шкаф | брой | 4 |
| Гардероб троен (за закачалки) | брой | 1 |
| Секционен шкаф | брой | 1 |
| Секционен шкаф - ъглов | брой | 1 |
| **Архив** | | |
| Стелажи с 6 рафта (метални) | брой | 7 |
| **Битова стая** | | |
| Кухненско обзавеждане СКШ-та и плот | брой | 1 |

Конкретните параметри на интериорното обзавеждане, като цвят, размер, материал и разположение следва да бъдат предмет на проекта за интериорен дизайн. Проектът следва да представи визията на участника за обзавеждане и оборудване за всяко едно помещение в сградата на Районен съд гр. Нова Загора.

Проектът трябва да включва всички видове обзавеждане и оборудване, предвидени с техническите спецификации.

При изготвяне на проекта участниците трябва да се придържат към условията на НАРЕДБА № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания.

В приложение към проекта за интериорен дизайн участникът следва да представи списък на видовете оборудване, който да съдържа информация за технически характеристики включително вид, цвят, размер, материал от който е изготвен, марка, модел на съответните елементи от обзавеждането и оборудване, както и количествено-стойностна сметка, съдържаща единичните цени на доставянето обзавеждане и оборудване.

**Изисквания към извършваните доставки и монтажни дейности.**

Участниците трябва да спазват всички технологични изисквания за извършване на монтажните работи, както и стриктно да спазват нормативите за безопасни условия на труд.

Извършените доставки на подвижните мебели и оборудване и монтажа им, се приемат с протокол за приемане на извършените дейности и количествено-стойностна сметка, предоставена от изпълнителя и приета от възложителя.

Окончателното приемане на извършените и отговарящи на предварително обявените условия доставки и монтажни работи се извършва съгласно клаузите на договора.

**2. Изисквания към обзавеждането.**

Преди изпълнение на поръчката, участникът избран за изпълнител, задължително съгласува с Възложителя външния вид на мебелите, цвят, подбраният вид и цвят на дамаска за тапициране на мебелите.

Доставеното оборудване и мебели трябва да отговарят на следните изисквания:

2.1. Мебелите да отговарят на изискванията за ергономичност и безопасност на работното място;

2.2. Материалите, от които са изработени мебелите, да не съдържат вредни за човешкия организъм съставки и да отговарят на клас Е1 за ниско съдържание на формалдехид.

2.3. Повърхността на мебелите да не дава отблясъци и да не променя цвета си под въздействие на светлината;

2.4. Плоскостите да са с гладки повърхности, гарантиращи лесно хигиенизиране;

2.5. Рафтовете да са подвижни, детайлите да са кантирани от всички страни с PVC кант с цвета на плоскостта;

2.6. Чекмеджетата да са с метални ролкови водачи;

2.7. Крепежните елементи да са метални, осигуряващи многократно разглобяване и сглобяване;

2.8. Конструкциите да са без видими връзки, сглобки и болтове по външните повърхности;

2.9. Столове и мека мебел (вкл. еко кожата) да са с високо качество на изработка и да съответстват на действащите български, европейски и международни стандарти, въведени като БДС за износоустойчивост, влаго - и термоустойчивост и устойчивост на механични и химични въздействия.

2.10. Пейките за граждани да са с високо качество на изработка и да съответстват на действащите български, европейски и международни стандарти, въведени като БДС за износоустойчивост, влаго- и термоустойчивост и устойчивост на механични и химични въздействия.

2.11. Всички мебели, които ще се доставят, ще се одобрят предварително от Възложителя, на база на представените изискуемите документи, мостри или чрез проби.

2.12. При изпълнение на поръчката, Изпълнителят следва да влага, качествени материали, а доставките следва да са без дефекти. Изпълнителят следва да извършва визуална проверка и да проверява документите по доставките, както и други, свързани с това дейности. Доставените мебели, които не съответстват на изискванията на техническите спецификации и действащите стандарти, няма да бъдат приети от Възложителя.

2.13. Доставените мебели до монтажа им на обекта следва да се съхраняват и опазват от изпълнителя по начин осигуряващ защита от повреди и невъзможност за влошаване на техническите им характеристики. Мебелите, които са негодни, увредени или замърсени, не могат да се влагат в обекта и следва да се заменят, без да се изискват допълнителни средства от Възложителя.

2.14. При изпълнение, документиране и приемане на извършените доставки и монтажи на мебели се спазват стриктно всички изисквания на българската нормативна уредба и съответните клаузи от сключеният договор за изпълнение на обществената поръчка.

*\*Забележки:*

*2. Обзавеждането трябва да е ново, неразпечатано, да не е използвано и сглобявано, включително като мостра.*

*3. Обзавеждането трябва да е придружено със сертификати за качество или документ за съответствие с определените стандарти в съответната област.*

**3. Срок за изпълнение**

Максималният срок за изпълнение на поръчката е до 60 (шестдесет) календарни дни, считано от датата на сключване на договор и предоставяне на достъп до обекта.

**4. Отговорности**

Изпълнителят е отговорен за качественото изпълнение на всички дейности, предмет на поръчката.

Плащанията ще се извършват по начина посочен в проекта на договора и подписване на всички необходими документи, съгласно действащото законодателство, удостоверяващи успешното приключване и приемане на всички дейности от компетентните органи.

**5. Гаранционен срок за цялостното обзавеждане**

Гаранционният срок за цялостно обзавеждане следва да е не по-малък от 24 /двадесет и четири/ месеца от датата на доставка, респ. монтажа и подписване на приемо-предавателния протокол от двете страни.

Изпълнителят е отговорен за отстраняване на всякакви дефекти в изпълнените дейности, в гаранционните срокове.

**6. Дейности по изпълнението на поръчката:**

- Изготвяне на проект за интериорен дизайн.

- Доставка и монтаж /аранжиране/ на мебели в съответните помещения.